ຫວຽດນາມເຂົ້າຮ່ວມກອງປະຊຸມສຳມະນາສາກົນຜັນຂະຫຍາຍຈຸດໝາຍພັດທະນາແບບຍືນຍົງຢູ່ເຂດອະນຸພາກພື້ນແມ່ນ້ຳຂອງ
ກອງປະຊຸມສຳມະນາຈັດຕັ້ງຢູ່ລາວ
ວັນທີ 20/10, ຢູ່ນະຄອນຫຼວງ ວຽງຈັນ, ສະຖາບັນວິທະຍາສາດ ສັງຄົມແຫ່ງຊາດ ລາວ (LASS) ສົມທົບກັບສະຖາບັນສິ່ງແວດລ້ອມ ສ. ເກົາຫຼີ (KEI), ສະຖາບັນສິ່ງແວດລ້ອມ Stockholm (SEI, ປະເທດ ຊູແອດ), ສະພາສະຫາບັນດິດວິທະຍາສາດ ແລະ ສັງຄົມ ຫວຽດນາມ (VASS) ແລະ ສະພາສະຫາບັນດິດລາຊະອານາຈັກ ກຳປູເຈຍ (RAC) ໄດ້ຈັດຕັ້ງກອງປະຊຸມສຳມະນາສາກົນ 2016 KEI – SEI – LASS – VASS ດ້ວຍຫົວຂໍ້ “ຜັນຂະຫຍາຍບັນດາຈຸດໝາຍພັດທະນາແບບຍືນຍົງ (SDG) ຢູ່ອະນຸພາກພື້ນແມ່ນ້ຳຂອງ: ສົມທົບການພັດທະນາກະສິກຳສະຫຼາດ ແລະ ເພີ່ມທະວີບົດບາດຂອງແມ່ຍິງ”. ກ່າວຄຳເຫັນທີ່ກອງປະຊຸມສຳມະນາ, ສາດສະດາຈານ, ປອ ຫງວຽນກວາງທ໋ວນ, ປະທານສະພາສະຫາບັນດິດວິທະຍາສາດ ແລະ ສັງຄົມ ຫວຽດນາມ, ເນັ້ນໜັກວ່າ: ລັດຖະບານ ຫວຽດນາມ ຍາມໃດກໍ່ຖືເປັນສຳຄັນການພັດທະນາແບບຍືນຍົງແມ່ນຈຸດໝາຍຕະຫຼອດໃນຍຸດທະສາດພັດທະນາປະເທດຊາດ ແລະ ໃຫ້ຄຳໝັ້ນສັນຍາປະຕິບັດບັນດາຈຸດໝາຍພັດທະນາແບບຍືນຍົງ (SDG) 2030. ຫວຽດນາມ ໄດ້ຮັບການຕີລາຄາວ່າແມ່ນໜຶ່ງໃນບັນດາປະເທດປະຕິບັດບັນດາຈຸດໝາຍພັດທະນາສະຫັດສະວັດ (MDG) ປະສົບຜົນສຳເລັດ ແລະ ດັ່ງນັ້ນໄດ້ສ້າງບັນດາການປ່ຽນໃໝ່ອັນໃຫຍ່ຫຼວງໃນພາລະກິດຫລຸດຜ່ອນຄວາມທຸກຍາກ ແລະ ຍົກສູງລະດັບຄອງຊີບຂອງປະຊາຊົນ.
(ແຫຼ່ງຄັດຈາກ VOV)